16 Morwa yo mogolo mo go ba bararo ba lelapa lengwe le mmè wa lone a nang le dingwaga di le dintsi a le mo bodireding jwa nako e e tletseng, o gakologelwa jaana: “Mmè o ne a ela tlhoko thata gore re tsalana le bomang. Re ne re tsalana fela le ba ba mo phuthegong ba ba nang le mekgwa e e molemo ya semoya, re sa tsalane le bana ba re tsenang sekolo le bone. Gape ka metlha o ne a laletsa bakaulengwe ba ba mo tirelong ya nako e e tletseng—barongwa, balebedi ba ba etang, badiredi ba Bethele le babulatsela—go tla mo lelapeng la rona gore re tsalane le bone. Go utlwa maitemogelo a bone le go bona boipelo jo ba nang le jone go ne go re thusa go nna le keletso e kgolo ya go batla go tsenela tirelo ya nako e e tletseng.” A bo go itumedisa jang gompieno go bona barwa botlhe ba bararo ba lelapa leno ba le mo bodireding jwa nako e e tletseng—yo mongwe o direla kwa Bethele, yo mongwe o ile a ya Sekolong sa Thapiso sa Bodiredi mme yo mongwe ke mmulatsela!